
REPUBLIKA HRVATSKA
MEĐIMURSKA ŽUPANIJA
DJEČJI VRTIĆ „MAGNOLIJA" 
PRIBISLAVEC
UPRAVNO VIJEĆE
KLASA: 601-01/26-04/06
URBROJ: 2109-26-1-02-26-1
Pribislavec, 25. kolovoza 2026. godine

Na temelju članka 3. Odluke o financijskim pragovima ovlasti ravnatelja i Upravnog vijeća Dječjeg vrtića „Magnolija“ (KLASA: 024-01/26-01/04, URBROJ: 2109-26-01-26-04), Upravno vijeće Dječjeg vrtića „Magnolija“ na 6. sjednici održanoj 25. kolovoza 2026. godine donijelo


ODLUKU
o neprihvaćanju ponude za otkup dugotrajne imovine i sitnog inventara Dječjeg vrtića „Žibeki“ Pribislavec


Ne prihvaća se ponuda Dječjeg vrtića „Žibeki“ Pribislavec za otkup dugotrajne imovine i sitnog inventara, budući da utvrđeno stvarno stanje ne odgovara opisu, količinama i vrijednostima navedenima u dostavljenoj ponudi.


Zadužuje se ravnateljica Dječjeg vrtića „Magnolija“ Pribislavec da o ovoj Odluci obavijesti Dječji vrtić „Žibeki“ Pribislavec te, prema potrebi, poduzme daljnje radnje vezane uz utvrđivanje stvarnog stanja imovine.


Ova Odluka stupa na snagu danom donošenja.

Obrazloženje
Upravno vijeće Dječjeg vrtića „Magnolija“ Pribislavec na 6. sjednici održanoj 25. kolovoza 2026. godine razmotrilo je ponudu Dječjeg vrtića „Žibeki“ Pribislavec za otkup dugotrajne imovine i sitnog inventara. Nakon provedene analize stvarnog stanja dugotrajne imovine i sitnog inventara na lokaciji te usporedbe utvrđenog stanja s podacima iz dostavljene ponude, utvrđeno je da stvarno stanje ne odgovara opisu, količinama i vrijednostima navedenima u ponudi. Slijedom navedenoga, odlučeno je kao u izreci ove Odluke.


PREDSJEDNICA UPRAVNOG VIJEĆA 
Dječjeg vrtića „Magnolija“

doc. dr. sc. Dina Korent

